钦定古今图书集成/方舆汇编/职方典/第1067卷 > 延平府城池考 府志
## 钦定古今图书集成/方舆汇编/职方典/第1067卷 > 延平府城池考 府志

本府。〈南平县附郭。〉

“延平府城池　，筑自宋，周围九里一百八十步，为门十有一：曰镡津门，在子城东；曰开平门，在子城南；曰延安门，在子城西；曰崇化门，在子城北；曰延平门，曰延清门，曰披云门” ，俱临溪。曰建安门，在城东；曰将顺门，在城西；曰通福门，在城南；曰“延泰门” ，在城北。至明城仍旧，门则更而为九：曰建宁门，即旧建安门，有城楼。万历三十七年为洪水漂毁，知府倪朝宾重建。曰“垆坑门。” 二门俱城东，曰“建宁小水门” ，曰“福州小水门” ，有城楼。二门俱临溪。曰“延福门” ，俗名“福州门” ，即旧通福门，有城楼；曰“西水门” ，即旧将顺门；曰“四鹤门” ，即旧延安门；曰“大北门” ，即旧延泰门，曰小北门。二门俱近山。小北门后塞，自建宁门抵延福门，临建溪。自延福门扺西水门，临樵川。自西水门抵大北门，临山磵。自大北门抵建宁门。城壁延袤，环高冈之巅。其将顺门俗名为“南门” ，有城楼。万历三十七年，为洪水漂没，知府倪朝宾重建，窝铺六十一座。

外县

将乐县城池　，旧无城。元至正四年，漳寇李志甫侵县，县人吴文让募义兵灭之。文让子克忠因地势高下，筑土为城，广袤九里，设四门：东曰扳龙门，西南曰金谿门，西曰万安门，北曰安福门，正南曰桥门，以通往来；偏西南曰水门，以便汲引。十二年，临川寇邓忠侵境，邵武路总管吴《按摊不花》，加以木栅。二十一年，陈友定据延、邵，复加修筑。周围五里四十馀步，为门六：曰东门，曰南门，曰西门，曰北门，曰桥门，曰水门，俱仍旧。自东门抵南门，临大溪，自西门抵北门，据山麓，壕堑深阔，延袤三百五十九丈。明洪武元年，汀寇金子隆陷城，武臣朱平章克复，设立守御千户所。李济、韦淮移西、南二门，进五百步，东、西二门仍旧城壁，俱砌砖石。

皇清顺治八年，增筑连三垛为一垛。窝铺三十八座

大田县城池　，明嘉靖十四年，巡按御史白贲疏请立县。次年六月筑城，依凤山巅逶迤而下，周围共六百八十馀丈。为四门，东曰寅宾门，西曰饯日门，南曰太平门，北曰拱辰门。窝铺十二座，以司巡警。

沙县城池　：“明弘治四年，因礼科给事中李孟旸陈言地方事，知府苏章奉勘合，亲临踏勘，创筑砖石，周围延袤总一千八十四丈，为门四：东曰迎恩门，西曰永安门，南曰延福门，北曰昌乐门，又为小水门四，以便汲引，以通往来。自迎恩门抵永安门，俱临太史溪，而凤冈山临溪之南，壕堑无事开凿。嘉靖三年，知县何” 亦尹新构窝铺，以司巡警。

尤溪县城池　，明弘治四年，知府苏章奉勘合临县踏勘处置创筑，为门四：曰东门，曰西门，曰南门，曰北门。又为福州门一，以通往来；小水门四，以便汲引。周围延袤总一千五百五十丈，前阻溪，后负山，无事壕堑。嘉靖二年以后，续增窝铺，共计五十九座。

顺昌县城池　，明正德元年，巡按都御史饶榶檄本府通判罗环创造，为门五：曰“东安门，曰西宁门，曰南平门，曰北定门，曰通津门。又为小水门四，以便汲引。周围延袤八百八十三丈，窝铺共五座。”

永安县城池　明正统十四“年，沙寇邓茂七平，都督范雄奏请沙、尤二县界筑城，调邵武卫后千户所军，置永安守御千户所于此。” 景泰四年，始置县。周围五里三十二步，为门四：东曰德化门，西曰清流门，南曰通漳门，北曰延平门。自东门抵北门，又自北门抵西门，壕堑延袤七百一十一丈，自东门抵南门，又自南门扺西门，负山阻溪，其险天成壕堑，无事开凿，窝铺共一十六座。